
PËR NJË NDRYSHIM NË VENDIMIN NR. 25, DATË 18.4.2016, TË KOMITETIT PËR ZHVILLIMIN E RAJONEVE, PËR VITIN 2016

Në mbështetje të nenit 100 të Kushtetutës dhe të nenit 15, të aneksit 3, të ligjit nr. 147/2015, “Për buxhetin e vitit 2016”, Komiteti për Zhvillimin e Rajoneve

VENDOSI:

1. Në tabelën nr. 1, që i bashkëlidhej vendimit nr. 25, datë 18.4.2016, të Komitetit për Zhvillimin e Rajoneve, “Për shpërndarjen e financimit për projekte të grantit “Arsimi”, thirrja e parë, programi i zhvillimit të infrastrukturës vendore dhe rajonale, shtylla I, për vitin 2016”, bëhen ndryshime, sipas tabelës 1, bashkëlidhur këtij vendimi.
2. Ngarkohen ministri i Arsimit dhe Sportit dhe ministri i Financave, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYETAR
Niko Peleshi
	Fletorja Zyrtare

Tabela 1
NDRYSHIMI NË TABELËN 1, QË I BASHKËLIDHEJ VENDIMIT NR. 25, DATË 18.4.2016, TË KOMITETIT PËR ZHVILLIMIN E RAJONEVE

Projektit nr. 22, në tabelën 1 të këtij vendimi, i ndryshon vlera e projektit dhe vlera e financimit për vitin 2016, si më poshtë vijon:

	Nr.
	Autoriteti kontraktues
	Emërtimi i projektit
	Kodi i programit
	Vlera e plotë e projektit (në lekë)
	Vlera e financimit për vitin 2016 (në lekë)
	Vlera e financimit për vitin 2017 (në lekë)

	22
	Bashkia Malësi e Madhe
	Rikonstruksion shkolla 9-vjeçare “Preke Gjoni”, Bajzë
	9120
	45,450,800
	9,090,160
	36,360,640



Shënim: 
1. Ky ndryshim përbën “korrektim” teknik të vlerës, për shkak të vendosjes “gabimisht” të vlerës së një projekti tjetër. Propozimi për ndryshimin e vlerës së plotë të projektit për këtë projekt, ka ardhur nga sekretariati teknik (Ministria e Arsimit dhe Sportit), me shkresën 7821 prot., datë 2.8.2016. 
2. Totali i vlerës së plotë të projektit si dhe vlera e financimit për vitin 2017, për tabelën 1, që i bashkëlidhet vendimit nr. 25, datë 18.4.2016, të Komitetit për Zhvillimin e Rajoneve, bëhet, si më poshtë vijon:
	Nr. 
	Autoriteti kontraktues
	Emërtimi i projektit
	Kodi i programit
	Vlera e plotë e projektit 
(në lekë)
	Vlera e financimit për vitin 2016 (në lekë)
	Vlera e financimit për vitin 2017 (në lekë)

	TOTALI
	1,972,906,203
	966,317,861
	1,006,588,341

